***Zebegény Község Polgármesterétől***

***2627 Zebegény, Árpád u. 5.***

*E-mail:* polgarmester@zebegeny.hu

**Napirendet tárgyaló ülés dátuma:** 2025. február 20.

**Előterjesztést készítette:** Schottner Norbert helyettesítő jegyző

**Előterjesztő:** Ferenczy Ernő Ervin polgármester

**A határozat elfogadásához szükséges többség típusa:** egyszerű

***ELŐTERJESZTÉS***

*Zebegény Község Képviselő-testületének 2025.02.27. napján tartandó ülésére*

**Javaslat a Pénzügyi és Fejlesztési Bizottság elnökének megválasztására**

Tisztelt Képviselő-testület!

Az önkormányzati SZMSZ 50. § (2) a) pontja értelmében a Pénzügyi és Fejlesztési Bizottság állandó bizottsága a Képviselő-testületnek. Mivel a bizottság elnöke lemondott és a bizottság nem rendelkezik ügyrenddel, amelyben kijelölésre került volna az elnököt helyettesítő személy, ezért jelenleg a bizottság működésképtelen. A bizottság 5 fős és az Mötv. 58. § (1) alapján a bizottság elnökét és – az elnökkel együtt számított – tagjainak több mint a felét az önkormányzati képviselők közül kell választani. Nem lehet a bizottság elnöke vagy tagja a polgármester.

Amennyiben a Képviselő-testület jelen alkalommal sem tud a bizottságnak képviselői elnököt választani, úgy érdemes megfontolni a bizottság megszűnésének lehetőségét. Az Mötv. 2000 fő alatti településeken nem írja elő kötelezően a pénzügyi bizottság létrehozását, így jelen esetben is a bizottság megalakítása és működőképességének fenntartása – ha úgy tetszik – fakultatív döntése a képviselő-testületnek.

Kérem a Tisztelt Képviselő-testületet, hogy a Pénzügyi és Fejlesztési Bizottság elnökére tegyen javaslatot a Képviselő-testület tagjai közül.

Zebegény, 2025. február 20.

 Ferenczy Ernő Ervin sk.

polgármester

Határozati javaslat

A Képviselő-testület …/2025. (...) sz. határozata

a Pénzügyi és Fejlesztési Bizottság elnökének megválasztásáról

Zebegény Község Önkormányzat Képviselő-testülete úgy dönt, hogy a Pénzügyi és Fejlesztési Bizottság elnökének ………………………… képviselőt választja meg.

Határidő: azonnal

Felelős: polgármester